Dem var han selv fuldt informeret om. I sin dagbog den [[27. marts]] [[1942]] skrev han om fordrivelsen af de polske jøder: "der bruges en temmelig barbarisk fremgangsmåde, der her ikke skal beskrives nærmere, og af jøderne selv bliver der ikke meget tilbage. I det store og hele kan det siges, at omkring 60 % af dem vil blive likvideret, mens kun cirka 40 % af dem kan anvendes til tvangsarbejde".<ref>http://www.fpp.co.uk/Goebbels/Tgb_270342/Tgb_270342b_600.jpg</ref> På propagandakonferencen den [[9. marts]] 1942 kritiserede han avisen ''[[Deutsche Allgemeine Zeitung]]'' (DAZ) for ikke at trykke artikler om "jødespørgsmålet": "Det her må betegnes som den rene uforskammethed. Føreren holder f.eks. ikke en eneste tale, hvor han ikke betegner jøderne som hovedskyldige i krigen, og siger, at udslettelsen af dem er noget, der hensynsløst må gennemføres". DAZ blev derfor pålagt at trykke alle de antisemitiske meldinger, som blev publiceret, og han sørgede for, at avisen trykte en "tvangsudgave" med en melding om et antisemitisk indlæg i den britiske avis ''[[Truth]]''. Den [[20. marts]] 1942 skrev Goebbels i sin dagbog om en samtale, han havde haft med Hitler dagen før: "Til slut snakkede vi om det jødiske spørgsmål. Her er Føreren kompromisløs som altid. Jøderne må ud af [[Europa]], om nødvendigt med de mest brutale metoder"<ref>{{Cite web |url=http://www.nizkor.org/hweb/people/g/goebbels-joseph/goebbels-1948-excerpts-02.html |title=Joseph Goebbels' Diaries: Excerpts, 1942-43 (2/2)<!-- Bot genereret titel --> |access-date=23. maj 2010 |archive-date=19. marts 2016 |archive-url=https://web.archive.org/web/20160319144510/http://www.nizkor.org/hweb/people/g/goebbels-joseph/goebbels-1948-excerpts-02.html |url-status=dead }}</ref>. Nogle dage før den 7. marts skrev han om jødespørgsmålet: "Jødespørgsmålet må nu løses i fælleseuropæiske rammer. Der er mere end 11 millioner jøder i Europa. De må senere en gang først koncentreres i øst. Eventuelt kan man tildele dem en ø som [[Madagaskar]] efter krigen. Uanset hvad, bliver der ikke ro i Europa, før jøderne i det europæiske område bliver udryddet "<ref>{{Cite web |url=http://www.nizkor.org/hweb/people/g/goebbels-joseph/goebbels-1948-excerpts-02.html#1942-mar-7 |title=Joseph Goebbels' Diaries: Excerpts, 1942-43 (2/2)<!-- Bot genereret titel --> |access-date=23. maj 2010 |archive-date=19. marts 2016 |archive-url=https://web.archive.org/web/20160319144510/http://www.nizkor.org/hweb/people/g/goebbels-joseph/goebbels-1948-excerpts-02.html#1942-mar-7 |url-status=dead }}</ref>. Den 14. juni 1942 trykte ugebladet ''[[Das Reich]]'' en artikel af Goebbels, hvor han skrev: "I denne krig driver jøderne deres nederdrægtige spil, og de kommer til at betale for det, ved at deres race bliver udryddet i Europa og måske også langt uden for Europas grænser." Den [[9. maj]] [[1943]] skrev han i ''Reich'': "Ingen af Førerens profetiske ord er gået i opfyldelse med en så uhyggelig sikkerhed og lovmæssighed som det om, at hvis jøderne skulle klare at få gang i en ny verdenskrig, ville dette ikke føre til udslettelse af den ariske menneskehed, men af den jødiske race."<ref>Peter Longerich: ''Dette visste vi ikke noe om!'', forlaget Historie & Kultur AS, 2007, {{ISBN|978-82-92870-03-7}}</ref>
Politik Død Kriminalitet